# Шайбалы хоккей буйынса Германия йыйылма командаһы

Шайбалы хоккей буйынса Германия йыйылма командаһы — шайбалы хоккей буйынса халыҡ-ара турнирҙарҙа Германия исеменән сығыш яһаусы хоккей командаһы. Европала иң тәүге командаларҙың береһе. Олимпия уйындарының көмөш (2018) һәм ике тапҡыр бронза призёры (1932, 1976).

# Шайбалы хоккей буйынса Германия йыйылма командаһы
## Тарихы

Германияла беренсе хоккей уйыны 1887 йылдың февралендә Берлинда Халензе күле боҙонда үтә. Урындағы спорт клубы командаһы студенттар йыйылмаһын 11:4 иҫәбе менән еңә.
Германия йыйылма командаһының йыйылма кимәлендәге тәүге рәсми уйыны Швейцарияның Монтрё ҡалаһында 1910 йылдың 10 ғинуарында Швейцария йыйылма командаһына ҡаршы үткәрә һәм 9:1 иҫәбе менән еңә. Хоккейҙың популярлығы Икенсе донъя һуғышына тиклем, айырыуса Берлинда арта бара. 1910 йылда Германия командаһы Швейцарияла беренсе тапҡыр Европа чемпионатында ҡатнаша һәм унда 2-се урынды яулай. Үҙенең уңышын 1911, 1912 һәм 1914 йылдарҙа ҡабатлай, ә 1913 йылда 3-сө урынды биләй.
Беренсе донъя һуғышынан һуң Германия командаһының уңыштары бер аҙ кәмей төшә, әммә егерменсе йылдар аҙағында тағы ла миҙалдар яулай башлай: 1927 йылдағы Европа чемпионатында 3-сө урын ала. 1930 йылда Германия командаһы Европа чемпионы була. Дүрт йылдан һуң ул был уңышты ҡабатлай.
1932 йылда Американың Лейк-Плэсид ҡалаһында үткән ҡышҡы Олимпиадала немецтар бронза наградалар алып, өсөнсө урынға лайыҡ була.

# Шайбалы хоккей буйынса Германия йыйылма командаһы
## Команданы бүленеүе һәм берләшеүе

Германия бүленгәндән һуң, хоккей командаһы ла Германия Федератив Республикаһы һәм Германия Демократик Республикаһының йыйылма командаларына бүленә. ФРГ йыйылма командаһы уңышлыраҡ һәм һөҙөмтәле сығыш яһай.
1991 йылда ике команда Германия хоккей федерацияһы етәкселеге аҫтында берләшә.

# Шайбалы хоккей буйынса Германия йыйылма командаһы
## Ҡушылыуҙан һуң

Германия берләшкәс тә, йыйылма команда һиҙелерлек һөҙөмтәләр күрһәтмәй. Иң юғары ҡаҙаныштарҙың береһе — 2003 йылғы донъя чемпионатында 6-сы урын яулай.
2018 йылда Кореялағы Олимпия уйындарында финалға сыға, унда Рәсәй йыйылма командаһына ҡаршы уйнай һәм үҙ тарихында тәүге тапҡыр олимпия көмөш миҙалдарын яулай. Әлеге ваҡытта (2023) Германия йыйылма командаһы Халыҡ-ара хоккей федерацияһы рейтингында 5-се урында тора.

# Шайбалы хоккей буйынса Германия йыйылма командаһы
## Төп уңыштары

| Ярыш | Үткәрелеү урыны | Һөҙөмтә |
| Олимпия уйындары |||
| Олимпия уйындары 1932 | США (Лейк-Плэсид) | Бронза миҙал |
| Олимпия уйындары 1976 | Австрия (Инсбрук) | Бронза миҙал |
| Олимпия уйындары 2018 | Корея Республикаһы (Пхёнчхан) | Көмөш миҙал |
| Донъя чемпионаттары |||
| Донъя чемпионаты 1930 | Франция (Шамони) | Көмөш миҙал |
| Донъя чемпионаты 1932 | США (Лейк-Плэсид) | Бронза миҙал |
| Донъя чемпионаты 1934 | Италия (Милан) | Бронза миҙал |
| Донъя чемпионаты 1953 | Швейцария (Цюрих, Базель) | Көмөш миҙал |
| Донъя чемпионаты 2023 | Финляндия (Тампере), Латвия (Рига) | Көмөш миҙал |
| Европа чемпионаты |||
| Европа чемпионаты 1910 | Швейцария (Лез-Аван) | Көмөш миҙал |
| Европа чемпионаты 1911 | Германия (Берлин) | Көмөш миҙал |
| Европа чемпионаты 1913 | Германия (Мюнхен) | Бронза миҙал |
| Европа чемпионаты 1914 | Германия (Берлин) | Көмөш миҙал |
| Европа чемпионаты 1927 | Австрия (Вена) | Бронза миҙал |
| Европа чемпионаты 1930 | Франция (Шамони) | Алтын миҙал |
| Европа чемпионаты 1934 | Италия (Милан) | Алтын миҙал |
| Европа чемпионаты 1953 | Швейцария (Цюрих, Базель) | Көмөш миҙал |

# Шайбалы хоккей буйынса Германия йыйылма командаһы
## Уйын формаһы

* Германия йыйылма командаһының өй уйындары формаһыГермания йыйылма командаһының өй уйындары формаһы
* Германия йыйылма командаһының ситтә уйындары формаһыГермания йыйылма командаһының ситтә уйындары формаһы
* Германия йыйылма командаһының нейтраль формаһыГермания йыйылма командаһының нейтраль формаһы
* Германия йыйылма командаһының күкрәккә тағылған гербы

# Шайбалы хоккей буйынса Германия йыйылма командаһы
## Нығытылған номерҙар

* 4: Удо Кисслинг (1955)
* 14: Эрих Кюнхакль (1950)
* 20: Роберт Дитрих (1986—2011)
* 23: Дитер Хеген (1962)
* 80: Роберт Мюллер (1980—2009)